<classify> Jeshi la Polisi Mkoa wa Kipolisi Ilala limevunja mkusanyiko wa watu nje ya ubalozi wa Afrika Kusini, Dar es Salaam waliokuwa wakishinikiza kuachiwa kwa ndege ya Tanzania iliyozuiwa Afrika Kusini.Polisi wa Ilala wamevunja mkusanyiko huo kwa amri ya Polisi Kanda Maalum, Dar es Salaam.Kamanda wa kanda hiyo, Lazaro Mambosasa amesema, aliamuru Polisi Ilala wazuie maandamano hayo sanjari na kukamata waratibu na walioongoza mkusanyiko huo.Chochote ambacho wanataka kupeleka kwa umma wanaweza wakaandika, wanaweza wakatuma wawakilishi, lakini kupitia Serikali tunafahamu kwamba Serikali ya Jamuhuri ya Muungano wa Tanzania kupitia kwa Waziri mwenye dhamana walikuwa tayari South Afrika Afrika Kusini kwa ajili ya kufuatilia hilo amesema.Kundi la wananchi lilikusanyika nje ya ubalozi huo baadhi yao wakiwa wamebeba mabango huku wakiimba tunataka ndege yetu.Ndege ya Serikali ya Tanzania inayosimamiwa na Kampuni ya Ndege Tanzania ATCL imezuiwa kwenye Uwanja wa Ndege wa Kimataifa wa Oliver Tambo kwa amri ya Mahakama Kuu ya Gauteng.  <topic>: KITAIFA 